റോഡപകടത്തില് പരിക്കേറ്റയാളെ എംഎല്എ ആശുപത്രിയിലെത്തിച്ചു മാവേലിക്കര: റോഡപകടത്തില് പരിക്കേറ്റ യുവാവിനെ എം എസ് അരുണ്കുമാര് എംഎല്എ സ്വന്തം വാഹനത്തില് ആശുപത്രിയിലെത്തിച്ചു. ചൊവ്വാഴ്ച രാത്രി 8.15 ന് കൊച്ചാലുംമൂട് എസ്ബിഐക്ക് മുന്നിലായിരുന്നു സംഭവം. കൊച്ചാലുംമൂട് ഇന്ഡസ്ട്രിയല് എസ്റ്റേറ്റില് ജനതാ മെഷീന്സ് കമ്ബനിയില് ജോലിക്കാരനായ ഷിനോജ് ചാക്കോ 38 എന്നയാള്ക്കാണ് അപകടം പറ്റിയത്. ഇദ്ദേഹം സഞ്ചരിച്ചിരുന്ന ബൈക്കിനു പിന്നില് കാറിടിക്കുകയായിരുന്നു. പമ്ബില് നിന്നും പെട്രോള് നിറച്ച് മടങ്ങുകയായിരുന്നു ഷിനോജ്. സംഭവം നടന്നു മിനിറ്റുകള്ക്കകം എംഎല്എ ഇതുവഴി വന്നു .മാവേലിക്കരയിലെ ദുരിതാശ്വാവാസ ക്യാമ്ബിലേക്കു പോകും വഴി ആള്ക്കൂട്ടം കണ്ട് കാര് നിര്ത്തിയിറങ്ങിയപ്പോഴാണ് അപകടമാണെന്നറിഞ്ഞത്. ഷിനോജിനെ ഉടന് കാറില് കയറ്റി മാവേലിക്കര ജില്ലാ ആശുപത്രിയിലെത്തിച്ചു. അനുമോദിച്ചുമാവേലിക്കര: നിയുക്ത ശബരിമല മേല്ശാന്തി കണ്ടിയൂര് നിലമന ഇല്ലത്ത് എന്. പരമേശ്വരന് നമ്ബൂതിരിയെ ആര്എസ്പി മാവേലിക്കര മണ്ഡലം കമ്മിറ്റി അനുമോദിച്ചു. മണ്ഡലം സെക്രട്ടറി എന്. മധുസൂദനന് ഉണ്ണിത്താന് അധ്യക്ഷത വഹിച്ചു. ഷാജന് കൊട്ടാരത്തില്, പി.എന്.വി. ജോര്ജ് വര്ഗീസ്, അശോകന് തുടങ്ങിയവര് പ്രസംഗിച്ചു